cyanic-selkie/wikianc huggingface dataset:
ஆலாப் இராசு
ஆரம்ப கால வாழ்க்கை
இவர் இசைக் குடும்பத்தைச் சேர்ந்தவர் என்பதால் இசை இவருக்கு இயல்பான ஒன்றாக இருந்தது. இவரது பெற்றோர்களான ஜே. எம். இராசுவும், இலதா ராசுவும் மலையாளத் திரையுலகில் பின்னணி பாடகர்களாக உள்ளனர். அதே நேரத்தில் இவரது பாட்டி மறைந்த சாந்தா பி. நாயர், தாத்தா, மறைந்த கை. பத்மநாபன் நாயர் ஆகியோர் 60-70களில் மலையாள இசைத் துறையில் நன்கு அறியப்பட்ட பெயர்கள். தனது பள்ளி நாட்களில் இவர் ஒரு தொழில்முறை துடுப்பாட்ட வீரராகி சர்வதேச அளவில் இந்தியாவை பிரதிநிதித்துவப்படுத்த விரும்பினாலும், சென்னையில்ல் பட்டப்படிப்பு நாட்களில் இவருக்கு வேறு திட்டங்கள் இருந்தன. இவரது கல்லூரித் தோழர்கள் இவரை இணையாக பாடல் மற்றும் கித்தார் கற்க ஊக்கமளித்தனர். பல மாத பயிற்சி, இவரை கித்தார் வாசிப்பதிலும் பாடுவதிலும் ஒரு சுயமாக கற்ற இசைக்கலைஞராக்கியது, இவரது பெயர் இந்தியாவின் மிகவும் மதிப்புமிக்க கலாச்சார நிகழ்வுகள் மூலம் பரவியது. சென்னை இந்திய தொழில்நுட்ப நிறுவனம் நடத்திய 'சாரங்' என்ற நிகழ்ச்சி இவரது வாசிப்பிற்கு சிறந்த கருவியாக அமைந்தது. இந்தியாவிலும் வெளிநாட்டிலும் ஏராளமான பதிவு அமர்வுகள் மற்றும் நேரடி நிகழ்ச்சிகளின் தொடக்க புள்ளியாக அது இருந்தது. ஹாரிஸ் ஜெயராஜ் இசையமைத்த "என்னமோ ஏதோ", 2011இல் வெளியான " எங்கேயும் காதல்" ஆகியவை இவரது பாடலுக்கு அதிக முக்கியத்துவம் அளித்தன. இப்போது அரங்கங்களிலும், நேரடி இசை நிகழ்ச்சிகளிலும் பாடுவதும், கித்தார் இசைப்பதுவுமாக இருக்கிறார்.
யுவ் என்றை இவரது மலையாளப் பாடலான 'நெஞ்சோடு சேர்த்து' யூடியூப்பில் உடனடி வெற்றியைப் பெற்றது. வெளியான 4 மாதங்களில் 1.4 மில்லியன் பார்வையாளர்களைத் தாண்டியது.
வெளி இணைப்புகள்
பகுப்பு:தமிழ்த் திரைப்படப் பின்னணிப் பாடகர்கள் பகுப்பு:மலையாளத் திரைப்படப் பின்னணிப் பாடகர்கள் பகுப்பு:வாழும் நபர்கள் பகுப்பு:1979 பிறப்புகள்
பி. ராஜா ரவி வர்மா
'''பி. ராஜா ரவி வர்மா''' ஓர் இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1989 மற்றும் 1991 தேர்தல்களில், பொள்ளாச்சி தொகுதியிலிருந்து, அண்ணா திராவிட முன்னேற்ற கழக வேட்பாளராகப் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
வரி வாலாட்டிக் குருவி
வரி வாலாட்டிக் குருவி (white-browed wagtail) அல்லது வெண்புருவ வாலாட்டி என்பது இந்தியாவில் காணப்படும் ஒரே ஒரு இடம் பெயரா வாலாட்டிக் குருவி ஆகும்.
விளக்கம்
இதனுடைய உடல் நீளம் 21 செ. மீ. வரை இருக்கும். இது ஒரு மெலிந்த பறவை. இந்த இனப்பறவைகள் நீண்ட வாலிறகையும், அதனைத் தொடர்ந்து ஆட்டும் பண்பினையும் கொண்டது. இது வெள்ளை வாலாட்டிப் போல், நெற்றியில் வெண்மையாக இருக்காது. ஆனால் மீதமுள்ள அடிப்பகுதி வெண்மையானது.
நடத்தை
பொதுவாக நீர்நிலைகளுக்கருகில் இணைகளாகவோ அல்லது சிறு குழுக்களாகவோ காணப்படும். இவை குறிப்பாக காலை நேரங்களில் அடிக்கடி ஓசை எழுப்பும். பிற வாலாட்டிகளைப் போல சுறுசுறுப்பாக இருக்கும். இவை தரையிலும், கம்பிகளிலும் அல்லது கட்டிடங்களிலும் அமர்ந்திருக்கும். பாடல் நீண்ட மற்றும் பலவிதமான ஒலிக் குறிப்புகளுடன் சத்தமாக உள்ளது. வழக்கமான "வீச்" என்று அழைக்கப்படும். இவை நீண்ட தூரங்களுக்கு மிக வேகமாகப் பறக்க கூடியன. மேலும் இவை மணிக்கு 40 கி. மீ. வேகத்தில் பயணிக்கும் வகையில் பறப்பது பதிவு செய்யப்பட்டுள்ளன. புற ஒட்டுண்ணிகள் இந்த பறவைகளில் காணப்பட்டது பதிவு செய்யப்பட்டுள்ளன.
இனப்பெருக்கம்
இதன் இனப்பெருக்க காலம் மார்ச் முதல் அக்டோபர் வரை ஆகும். தென்னிந்தியாவில், ஆறுகளின் நீர்மட்டம் குறைந்து பருவமழை பெய்யும் வரை கூடு கட்டும் காலம் தொடங்குகிறது.
உணவு
மற்ற வாலாட்டிகள் போல, இந்த சிற்றினமும் பூச்சிகளை உண்ணக்கூடியது. குஞ்சுகளுக்கு முக்கியமாக ஆர்த்தோப்டிரான்கள், கம்பளிப்பூச்சிகள் மற்றும் சிலந்திகளை உணவாக அளிக்கின்றன. இசுடேபிலினிட் வண்டுகள் மற்றும் பெண்டாட்டோமிட் வண்டுகளும் இவற்றின் உணவுத் தேர்வாகப் பதிவு செய்யப்பட்டுள்ளன. கூண்டுகளில் வீடுகளில் வளர்க்கப்படும் நிலையில் இவை வளைத்தசைப் புழுக்களை உண்ணுகின்றன. இவை நகர்ப்புற சூழலுக்கு ஏற்றவாறு, சேமிப்பு தொட்டிகளிலிருந்து நிரம்பி வழியும் நீர் மற்றும் கூரைகளில் காணப்படலாம்.
கலாச்சாரத்தில்
இந்தியாவில் பண்டைய காலங்களில், இந்த சிற்றினம் கூண்டு-பறவையாக வளர்க்கப்பட்டது. இதன் ஓசைக்காக பாராட்டப்பட்டது. அழகான கண்களைக் கொண்ட ஒருவரை விவரிக்க "கஞ்சன்-கண்கள்" என்ற சொற்றொடரில் கஞ்சன் என்றப் பெயர் பயன்படுத்தப்படுகிறது. கஞ்சன் புனிதமானதாகக் கருதப்பட்டது மற்றும் இந்தியாவில் இதன் மார்பில் விசுணுவின் சாலிகிராம் போன்ற தோற்றத்தைக் கொண்டிருப்பதால் இதனை காண்பதை நல்ல சகுனமாகக் கருதினர். இந்தப் பறவை எங்கு அமர்ந்து இருந்தாலும் மற்றும் அது என்ன செய்கிறது என்பதன் மூலம் எதிர்காலம் பற்றிய பல்வேறு நம்பிக்கைகள் சரத்சந்திர மித்ராவால் ஆவணப்படுத்தப்பட்டுள்ளன. இந்தியாவில் வாலாட்டிகளுக்கு வழங்கப்படும் மற்றொரு உள்ளூர் பெயர் தோபின் (துணி துவைக்கும் பெண்) என்பதாகும்.
வெளி இணைப்புகள்
பகுப்பு:இந்தியப் பறவைகள் பகுப்பு:தீவாய்ப்பு கவலை குறைந்த இனங்கள் பகுப்பு:நேபாளப் பறவைகள் பகுப்பு:பாக்கித்தானியப் பறவைகள் பகுப்பு:வாலாட்டிகள்
நல்ல இடத்து சம்மந்தம்
நல்ல இடத்து சம்மந்தம் 1958 ஆம் ஆண்டு வெளிவந்த தமிழ்த் திரைப்படமாகும்.கே. சோமு இயக்கத்தில் வெளிவந்த இத்திரைப்படத்தில் பிரேம்நசீர், எம். ஆர். ராதா மற்றும் பலரும் நடித்திருந்தனர்.
தயாரிப்பு
இதுவே ஏ. பி. நாகராஜன் தயாரித்த முதல் திரைப்படமாகும். அவரும் வி. கே. ராமசாமியும் இணைந்து லட்சுமி பிக்சர்ஸ் என்ற திரைப்பட நிறுவனத்தைத் தொடங்கி இந்தப் படத்தைத் தயாரித்தார்கள். வி. கே. ராமசாமி கதை எழுத, ஏ. பி. நாகராஜன் வசனங்கள் எழுதினார். எல். ஆர். ஈஸ்வரி பின்னணி பாடகியாக அறிமுகமானதும் இந்தப் படத்தில் தான். இதற்கு முன் வடிவுக்கு வளைகாப்பு என்ற திரைப்படத்தில் ஒரு பாடலுக்கு ஹம்மிங் மட்டும் கொடுத்திருந்தார். அதுவரை இவரது பெயர் டி. எல். ராஜேஸ்வரி (டேவிட் லூர்துமேரி ராஜேஸ்வரி) என்றே அறியப்பட்டது. அக்காலத்தில் இன்னொரு ராஜேஸ்வரி (எம். எஸ். ராஜேஸ்வரி) பிரபலமாக இருந்ததால் ஏ. பி. நாகராஜன் இவரது பெயரை எல். ஆர். ஈஸ்வரி என மாற்றி வைத்தார்.
பாடல்கள்
திரைப்படத்துக்கு கே. வி. மகாதேவன் இசையமைத்தார். அ. மருதகாசி, அ. ச. நாராயணன் ஆகியோர் பாடல்களை இயற்றினார்கள். பின்னணி பாடியவர்கள் சூலமங்கலம் ராஜேஸ்வரி, எல். ஆர். ஈஸ்வரி, கஸ்தூரி, கஜலட்சுமி, உடுத்தா ஆகியோர்.
வெளி இணைப்புகள்
பகுப்பு:1958 தமிழ்த் திரைப்படங்கள்‎ பகுப்பு:கே. வி. மகாதேவன் இசையமைத்த தமிழ்த் திரைப்படங்கள் பகுப்பு:எம். ஆர். ராதா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள் பகுப்பு:சௌகார் ஜானகி நடித்த திரைப்படங்கள் பகுப்பு:கே. சாரங்கபாணி நடித்த திரைப்படங்கள்
கிளேபாங் தமிழ்ப்பள்ளி
கிளேபாங் தமிழ்ப்பள்ளி மலேசியா பேராக் மாநிலத்தில் ஈப்போ புறநகர்ப் பகுதியில் உள்ளது. ஈப்போ மாநகரத்தில் இருந்து சிம்மோர் நகரத்திற்குச் செல்லும் வழியில் கிளேபாங் எனும் இடத்தில் இப்பள்ளி அமைந்து உள்ளது. கிளேபாங் தமிழ்ப்பள்ளி நூறு ஆண்டு கால வரலாற்றுப் பின்னணியைக் கொண்டது. மலேசியாவின் முன்னோடிப் பள்ளிகளில் ஒன்று.
கிளேபாங் தோட்ட மாரியம்மன் ஆலயத்தில் 1914 ஆம் ஆண்டு, ஓர் ஒண்டுக் குடிலாகத் தொடங்கிய ஒரு தமிழ்ப்பள்ளி இன்று ஓர் ஆல விருச்சகம் போல வளர்ந்து வேர் விட்டு நிற்கிறது. மலேசிய தேசிய விமான நிறுவனமான ‘மாஸ்’ இப்பள்ளியைத் தத்து எடுத்து ஆண்டுதோறும் 100 மாணவர்களுக்கு பல வகையான அன்பளிப்புச் சேவைகளைச் செய்து வருகின்றது.
வரலாறு
இருபது மாணவர்களுடன் தொடங்கிய கிளேபாங் தமிழ்ப்பள்ளியில் இப்போது 500 மாணவர்கள் கல்வி பயில்கின்றனர். மலேசியாவில் பல ஆசிரியர்கள், மருத்துவர்கள், விமானிகள், தொழில்துறை நிர்வாகிகள், அறிவியல் வல்லுநர்களை உருவாக்கிய ஒரு தமிழ்ப் பள்ளிக்கூடம் இந்தக் கிளேபாங் தமிழ்ப்பள்ளி.
1900 ஆம் ஆண்டுகளில்
1900களில் சிம்மோர் வட்டாரத்தில் நிறைய ரப்பர் தோட்டங்கள் இருந்தன. பிரித்தானிய, பிரெஞ்சு நிறுவனங்கள் காடுகளை அழித்து ரப்பர் தோட்டங்களைப் போட்டன. அத்தோட்டங்களில் வேலை செய்ய தமிழர்கள் சஞ்சித் தொழிலாளர்களாகத் தமிழ் நாட்டில் இருந்து இறக்குமதி செய்யப்பட்டனர்.
மாரியம்மன் ஆலயத்தில் வகுப்புகள்
முதன் முதலில், 1903 ஆம் ஆண்டு கிளேபாங் தோட்டத்தில் ஒரு கோயிலைக் கட்டினர். அதன் பெயர் மகா மாரியம்மன் ஆலயம். அந்தக் கட்டத்தில் அவர்களுடைய பிள்ளைகள் படிப்பதற்கு ஒரு பள்ளிக்கூடம் இல்லாமல் போனது. அதனால் மாரியம்மன் ஆலயத்தில் தடுப்புகள் போட்டு வகுப்பறைகளை உருவாக்கினார்கள்.
1914 ஆம் ஆண்டு 20 மாணவர்களுடன் மகா மாரியம்மன் ஆலயத்தில் ஒரு பள்ளிக்கூடம் உருவானது. அந்த மாணவர்களுக்கு ஒரே ஓர் ஆசிரியர். அவர் தான் தலைமை ஆசிரியரும் கூட. அவரின் பெயர் திரு.ஆண்டியப்பன். கிளேபாங் தமிழ்ப்பள்ளியின் தோற்றுநர். இவர் 12 ஆண்டுகள் அப்பள்ளியில் பணி புரிந்தார். 1927 ஆம் ஆண்டு ஜி.சிவானந்தம் என்பவர் அடுத்த தலைமை ஆசிரியர் பொறுப்பை ஏற்றுக் கொண்டார்.
கோலகங்சார் சாலைக்கு இட மாற்றம்
1952 ஆம் ஆண்டு கிளேபாங் தோட்டத்தில் இருந்து அப்பள்ளி கோலகங்சார் சாலையின் அருகாமையில் உள்ள ஓர் இடத்திற்கு மாற்றம் செய்யப் பட்டது. 1967 ஆம் ஆண்டு கிளேபாங் தமிழ்ப்பள்ளி செப்பனிடப் பட்டது. அதே ஆண்டு கிளேபாங் தோட்ட மேலாளர் ஜே.எப்.போலன்லட் என்பவர் புதிய கட்டிடத்தைத் திறந்து வைத்தார்.
கிளேபாங் தமிழ்ப்பள்ளியில் மாணவர்களின் எண்ணிக்கை நாளுக்கு நாள் உயரத் தொடங்கியது. அதனால் கூடுதலான வகுப்பறைகளை உருவாக்க வேண்டிய நிலை ஏற்பட்டது. கூடுதலான வகுப்பறைகளை உருவாக்க வேண்டிய நிலையும் ஏற்பட்டது.
புதிய கட்டிடம்
புதிய கட்டிடம் கட்டுவதற்கு கிளேபாங் தமிழ்ப்பள்ளியில் ஒரு கட்டிடச் செயற்குழு உருவாக்கப் பட்டது. அக்குழுவில் பெற்றோர் ஆசிரியர் சங்கத்தைச் சேர்ந்தவர்களுக்கு முக்கியத்துவம் அளிக்கப் பட்டது. அக்குழுவிற்கு முன்னாள் தலைமையாசிரியர் இரா.மாணிக்கம் தலைமை தாங்கினார்.
புதிய இரண்டு மாடிக் கட்டிடம் கட்டப்படுவதற்கு மலேசியப் பொதுப்பணித் துறை அமைச்சர் டத்தோ சாமிவேலு மிகுந்த உதவிகளைச் செய்தார். அதன்படி 1994 திசம்பர் 3 ஆம் நாள் ஒரு புதிய கட்டிடம் கட்டி முடிக்கப்பட்டது. அதை முறைப்படி டத்தோ சாமிவேலு 1995 ஆம் ஆண்டு சூலை 16 இல் திறந்து வைத்தார். அப்போது அப்பள்ளியின் தலைமை ஆசிரியராக இரா.மாணிக்கம் என்பவர் இருந்தார்.
கிளேபாங் தமிழர்களின் நனவுகள்
2001ஆம் ஆண்டு மலேசியக் கல்வி அமைச்சினால், இப்பள்ளி ‘பி’ தகுதியிலிருந்து ‘ஏ’ தகுதிக்கு உயர்த்தப் பட்டது. இப்பள்ளியில் இப்போது 478 மாணவர்கள் கல்வி பயில்கின்றனர். 28 ஆசிரியர்களும், 5 பொது அலுவலர்களும் பணிபுரிகின்றனர். இப்பள்ளியில் பயிலும் மாணவர்களுக்கு இலவச உணவு வழங்கப் படுகின்றது.
மலேசியாவில் 523 தமிழ்ப்பள்ளிகள்
மலேசியாவில் 523 தமிழ்ப்பள்ளிகள்மே மாதம் 2011 உள்ளன. இவற்றில் 137 தமிழ்ப்பள்ளிகள் மட்டுமே அரசாங்கத்தின் முழு உதவிகளைப் பெறுகின்றன். மற்ற 386 தமிழ்ப்பள்ளிகள் அரசாங்கத்தின் பகுதி உதவிகளைப் பெறுகின்றன. அதாவது 60 விழுக்காடு மான்யங்களைப் பெறுகின்றன. அந்த 523 தமிழ்ப்பள்ளிகளில் ‘பி’ தகுதியிலிருந்து ‘ஏ’ தகுதிக்கு உயர்த்தப் பட்ட பள்ளிகள் மொத்தம் 42 தான்.
2000 ஆம் ஆண்டுகளில் கிளேபாங் தமிழ்ப்பள்ளிக்கும் தாமான் கிளேபாங் ஜெயா நில மேம்பாட்டாளருக்கும் இடையே நில உரிமைப் போராட்டம் நடைபெற்றது. கிளேபாங் தமிழ்ப்பள்ளிக்குச் சொந்தமான நிலத்தை தாமான் கிளேபாங் ஜெயா நில மேம்பாட்டாளர் நிறுவனம் ஏ.எம்.ஸெட் அபகரித்துக் கொண்டதாக வழக்குத் தொடரப் பட்டது.
கிளேபாங் தமிழ்ப்பள்ளிக்கு 3.5 ஏக்கர் நிலம்
அந்த வழக்கின் தீர்ப்பு 03.12.2002ல் வழங்கப் பட்டது. அந்தத் தீர்ப்பை நீதிபதி டத்தோ பாலியா யூசோப் வாகி வழங்கினார். அந்த வழக்கில் கிளேபாங் தமிழ்ப்பள்ளி வெற்றி பெற்றது. அதன்படி 3.5 ஏக்கர் நிலம் கிளேபாங் தமிழ்ப்பள்ளிக்கு மறுபடியும் கிடைத்தது. அந்த நிலத்தில் மேலும் ஆறு வகுப்பறைகள் கட்டப் பட்டன. கிளேபாங் தமிழர்களுக்கு கிடைத்த மற்றும் ஒரு சாதகமானச் சுவடு.
மேற்கோள்கள்
பகுப்பு:மலேசியத் தமிழ்ப் பள்ளிகள் பகுப்பு:பேராக்
கோபாலகிருஷ்ண பாரதி
வாழ்க்கைச் சுருக்கம்
தஞ்சாவூரில் நரிமணம் என்னும் ஊரில் பிறந்த இவர் தியாகராஜ சுவாமியின் சம காலத்தவர் ஆவார். பாரதியின் தந்தை ராமசுவாமி பாரதி ஒரு பாடகராய் இருந்தார். கோபாலகிருஷ்ணர் அத்வைதம், யோக சாத்திரம் போன்றவற்றை மாயவரத்தில் ஒரு குருவிடம் இருந்து கற்றார். உலக வாழ்க்கையில் இருந்து முற்றிலும் விடுபடாவிட்டாலும் தன்னளவில் இவர் ஒரு துறவியைப் போலவே வாழ்ந்தார். குடும்பப் பின்னணியும் இசையைச் சார்ந்தே இருந்து வந்ததால் சிறு வயதில் இருந்தே சங்கீதத்தால் ஈர்க்கப்பட்டார். தானே பாடல்களை இயற்றிப் பண்ணமைத்துப் பாடும் திறன் இயல்பாகவே இவருக்கு வந்தது. அவர் காலத்தில் இருந்த மற்ற இசைப் பாடகர்களின் கச்சேரிகளையும் அடிக்கடி கேட்டுத் தன் இசை அறிவை மேலும் மெருகேற்றிக்கொண்டார். .
அத்வைத சித்தாந்தத்தை ஒட்டியே இவர் பாடிய பல கிருதிகள் ஏனையோரால் பாடப்பட்டு இவர் காலத்திலேயே மிகவும் பிரபலம் அடைந்து வந்தது. பல பாடகர்கள் இவரிடம் வந்து தங்கள் தேவைக்கேற்றபடி கீர்த்தனைகளை இயற்றித் தரும்படிக் கேட்டுக் கொண்டு பாடுவதுண்டு. இவர் தன் பாடல்களில் கடைசியில் தன் பெயரான கோபாலகிருஷ்ணா வரும்படியாக இயற்றி வந்தார். இவர் இயற்றிய நந்தனார் சரித்திரம் ஒரு சங்கீத கதா காலட்சேபமாக இவர் காலத்திலும், அதற்கு அப்பால் இன்று வரையிலும் நிலை பெற்று இருக்கிறது.
நந்தனார் சரித்திரத்தைத் தன் காலத்திலேயே வெளியிட்டார் கோபாலகிருஷ்ண பாரதியார். ஆனால் அப்போது திரிசிரபுரம் மகாவித்வான் மீனாட்சி சுந்தரம் பிள்ளை இதில் உள்ள இலக்கணப் பிழைகளை மட்டுமல்லாது பொருள் குற்றம், கருத்தில் பிழை எனச் சொல்லி இந்த நந்தனார் சரித்திரத்திற்குப் பாயிரம் எழுதிக் கொடுக்க மறுத்து வந்தார். பின்னால் கோபாலகிருஷ்ண பாரதியார் நடையாக நடந்து, மீனாட்சி சுந்தரம் பிள்ளை அவர்களின் மனதைத் தன் இசையால் மாற்றி, பாயிரம் எழுதி வாங்கினார் என உ. வே. சாமிநாதையர் தன்னுடைய என் சரித்திரத்தில் குறிப்பிடுகிறார். பரத நாட்டியத்தில் புகழ் பெற்ற தஞ்சாவூர் பாலசரஸ்வதி இவரின் குறிப்பிட்ட சில பாடல்களைத் தன் அபிநயத்திற்குப் பயன்படுத்திக் கொண்டார்.
நந்தனார் திரைப்படம்
நந்தனார் சரித்திரத்தை ஒட்டி மூன்று திரைப்படங்கள் அந்நாட்களில் எடுக்கப்பட்டன. எம். எம். தண்டபாணி தேசிகர் நந்தனாராக நடித்த நந்தனார் என்னும் திரைப்படம் 1942 ஆம் ஆண்டில் எடுக்கப்பட்டது. அப்போது விடுதலைப் போராட்ட நாட்களாகவும் இருந்த காரணத்தால் தீண்டாதவர் குலத்தில் பிறந்த நந்தனாரைக் கதாநாயகராய்ப் போட்டு எடுத்த இந்தப் படத்தை மகாத்மா காந்தி தன் சீடர்களுடன் பார்த்து மனம் உருகினார் என்று சொல்லப்படுகிறது.
வெளி இணைப்புகள்
பகுப்பு:கருநாடக இசைக் கலைஞர்கள் பகுப்பு:1811 பிறப்புகள் பகுப்பு:1881 இறப்புகள் பகுப்பு:பாடலாசிரியர்கள் பகுப்பு:1896 இறப்புகள்
அந்தனி மூயார்ட்
அந்தனி மூயார்ட் (6 டிச 1698 - 1 சன 1767) ஒல்லாந்தர் இலங்கையை ஆண்ட காலத்தில் யாழ்ப்பாணத்தின் கட்டளை அதிகாரியாக இருந்தவர். 1762 ஆம் ஆண்டுக்கும் 1766 ஆம் ஆண்டுக்கும் இடைப்பட்ட காலத்தில் இவர் இப்பதவியை வகித்தார்.
வரலாறு
17 ஆம் நூற்றாண்டின் இறுதிப் பகுதியில் இருந்தே இவரது முன்னோர்கள் இரண்டு தலைமுறைகளாக இலங்கையிலேயே பிறந்து வளர்ந்தவர்கள். இவரது பாட்டனார் (இவரும் அந்தனி மூயார்ட்) ஒல்லாந்தர் இலங்கையைக் கைப்பற்றிய சில ஆண்டுகளில் ஒல்லாந்தக் கிழக்கிந்தியக் கம்பனியில் பணியாற்றுவதற்காக இலங்கைக்கு வந்தார். இவர் இலங்கையின் தென்பகுதியில் உள்ள மாத்தறையில் மணம் முடித்து அங்கேயே காலமானார். இளைய அந்தனி மூயார்ட்டினது தந்தையார் நிக்கோலசு மூயார்ட் கொழும்பில் பிறந்தவர். தாயார் யோகன்னா. நிக்கோலசு பின்னர் யாழ்ப்பாணத்துக்கு வந்து அங்கேயே வாழ்ந்தார். இளைய அந்தனி மூயார்ட் 1698 ஆம் ஆண்டு டிசம்பர் 6 ஆம் தேதி யாழ்ப்பாணத்தில் பிறந்தார்.
இவர் தமது குடும்ப நிகழ்வுகளைப் பற்றித் தொகுத்த நூலில் ஐரோப்பாவுக்குச் சென்றது பற்றிய குறிப்பு எதுவும் இல்லாததால், இவர் யாழ்ப்பாணத்திலேயே தனது கல்வியைக் கற்றிருக்கவேண்டும் என்று ஆர். ஜி. அந்தனீசு கருதுகிறார். ஒருவர் சாதாரண நிலையில் இருந்து இலங்கையின் ஆளுனராக உயரும் அளவுக்குத் தகுதி பெறக்கூடிய வசதி ஒல்லாந்தர் கால யாழ்ப்பாணத்தில் இருந்திருக்கிறது என்பது அவரது கருத்து. ஆனாலும், தலைமுறை ஆய்வு குறித்த இணையத் தளம் ஒன்றின்படி மூயார்ட் ஒல்லாந்தில் உள்ள லேடன் பல்கலைக் கழகத்தில் கல்வி கற்றதாகக் குறிப்பிடப்பட்டு உள்ளது.
இவர் யாழ்ப்பாணத்தில் பிறந்தவரான எலிசபெத் உர்சுலா வூட்டர்சு என்பவரை 1725 ஆம் ஆண்டு திருமணம் செய்து கொண்டார். இவர்களுக்கு 18 பிள்ளைகள் பிறந்தனர். அந்தனி மூயார்ட் 1767 ஆம் ஆண்டு சனவரி முதலாம் தேதி யாழ்ப்பாணத்தில் காலமானார். இவரது உடல் கோட்டைக்குள் இருந்த டச்சுத் தேவாலயத்தில் அடக்கம் செய்யப்பட்டது. இவரது வழித்தோன்றல்களும் யாழ்ப்பாணம் பிரித்தானியர் வசமான பின்பும் நீண்டகாலம் யாழ்ப்பாணத்திலேயே வாழ்ந்ததாகத் தெரிகிறது.
தொழில்
அந்தனி மூயார்ட் 1712 ஆம் ஆண்டில் ஒல்லாந்தக் கிழக்கிந்தியக் கம்பனியில் ஒரு படை வீரனாகப் பணியில் சேர்ந்தார். ஒரு ஆயுதம் ஏந்தக்கூடிய படைவீரனாக இருந்தபடியே அரசாங்கத்தின் குடிசார் கடமைகளில் பயிற்சி பெற்றார். அதிலிருந்து விரைவாகப் பல பதவி உயர்வுகளைப் பெற்றார். 1739 ஆம் ஆண்டில் கொழும்பில் "ஒண்டர்கூப்மன்" எனப்படும் "கீழ்வணிகர்" தரத்தில் கணக்கெழுத்தர் பதவியையும், 1743ல், "கூப்மன்" எனப்படும் "வணிகர்" பதவியையும் வகித்த அவர், 1754 ஆம் ஆண்டில் யாழ்ப்பாணத்தில் நிர்வாகி ஆகவும் பின்னர் 1762 ஆம் ஆண்டில் யாழ்ப்பாணத்தின் கட்டளை அதிகாரியாகவும் பதவி ஏற்றார். அக்காலத்தில் இது இலங்கையில் ஆளுனருக்கு அடுத்தபடியான உயர் பதவி ஆகும். 1765 ஆம் ஆண்டில் அப்போதைய இலங்கையின் ஒல்லாந்த ஆளுனர் "பாரன் வான் எக்" சடுதியாகக் காலமானதைத் தொடர்ந்து, அந்தனி மூயார்ட் இலங்கையின் பதில் ஆளுனர் ஆனார்.
இவர் தனக்குப் பின் கட்டளை அதிகாரியாகப் பதவியேற்ற நொயெல் அந்தனி லெபெக் என்பவருக்கு எழுதிய வழிகாட்டல் குறிப்புக்கள், அக்காலத்தில் யாழ்ப்பாணத்தில் நிலவிய ஒல்லாந்த ஆட்சியைப் பற்றி அறிந்துகொள்வதற்கு உதவும் முக்கியமான ஆவணங்களில் ஒன்றாகும். இக்குறிப்புப் பிற்காலத்தில் ஆங்கிலத்தில் மொழிபெயர்க்கப்பட்டு வெளியிடப்பட்டது.
நெட்டைக்காலி
நெட்டைக்காலி (pipit) என்பது குருவியைப் போன்ற ஒரு பறவை இனமாகும். இவை மழைக்காலத்தில் இந்தியாவுகக்கு வலசை வருபவை ஆகும்.
விளக்கம்
மூன்று வகையான நெட்டைக்காலிகள் இந்தியாவில் காணப்படுகின்றன. 1. வயல்வெளி நெட்டைகாலி 2. Blyth's நெட்டைக்காலி 3. Richard'நெட்டைக்காலி
இப்பறவைகள் வாலாட்டிக் குருவிகளைப் போன்றவை. ஆனால் நிறத்தில் சற்று மங்கியவை, மெலிந்தவை. வானம்பாடியின் நிறமும் சற்று நீண்ட வாலும் கொண்டவை. மிக வேகமாக தரையில் நடந்து செல்லக் கூடியவை. பூச்சிகளை உணவாக உட்கொள்கின்றன. சிறு கூட்டமாக தரையில் வாழ்கின்றன..
பொறையார் விஸ்வநாதசுவாமி கோயில்
பொறையார் விஸ்வநாதசுவாமி கோயில் தமிழ்நாட்டில் நாகப்பட்டினம் மாவட்டம், பொறையார் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதசுவாமி, விசாலாட்சி அம்பாள் சன்னதிகளும், அய்யனார், சுப்ரமணியர், நால்வர், தெட்சிணாமுர்த்த உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. ஐப்பசி மாதம் தீருவாதிரை திருவிழாவாக நடைபெறுகிறது. வைகாசி மாதம் தோரோட்டம் தேரோட்டம் நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கின்கதா மாடு
கின்கதா மாடு (இந்தி:केन्काथा), இந்த மாடு கின்வரியா என்றும் அழைக்கப்படும் இந்த மாடு இந்தியாவைச் சேர்ந்த மாட்டு இனமாகும். இந்த மாடுகள் இந்தியாவின் உத்திரப்பிரதேசத்தின் பந்தல்கண்ட் பகுதியில் கென் ஆற்று கரைப்பகுதியில் இருந்து மத்தியப் பிரதேசத்தின் விந்திய மலைத்தொடர் பிரதேசம் வரையிலான பகுதி இவற்றின் பூர்வீகப் பகுதியாகும். இந்த மாடுகள் சிறியதாக மற்றும் சாம்பல், கருப்பு, அரிதாக வெள்ளை நிறம் போன்ற வெவ்வேறு வண்ணங்கள் கொண்டதாக உள்ளன. இந்த மாடுகள் கடுமையான சூழலில் வாழக்கூடியவையாக, தரம்குறைந்த தீவணத்தை ஏற்றுக்கொள்ளும் திறன்பெற்றவையாக உள்ளன. இவை உழைப்பு வேலைகளுக்காக பயன்படுத்தப்படுகின்றன.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
மாங்குளம்
மாங்குளம் (Mankulam) என்பது இலங்கை, யாழ்ப்பாண நெடுஞ்சாலையில் (A-9 நெடுஞ்சாலை) வவுனியாவிற்கும் கிளிநொச்சிக்கும் இடையில் அமைந்துள்ள ஒரு ஊராகும். இந்த ஊர் முல்லைத்தீவு மாவட்டத்தில் உள்ளடக்கப்பட்டுள்ளது. ஊரின் நெடுஞ்சாலையை ஒட்டிய பகுதி "மாங்குளம் நகரம்" என அழைக்கப்படுகின்றது.
"மாங்குளம்" எனும் பெயர், குளத்தின் பெயராகும். தமிழரின் பெயரிடல் முறைகளின் படி குளத்தின் பெயரே குளத்தின் அண்டிய ஊரின் பெயராகவும் வழங்கிவருவதன் அடிப்படையில், இந்த ஊரின் பெயர் "மாங்குளம்" என வழங்கப்படுகிறது. இந்த ஊர் வரலாற்று ரீதியாக தமிழர் வாழ்ந்த இடமாகும். 2009ம் ஆண்டின் பின்னர் இந்நிலை மாறிவருகிறது. சிங்கள குடியிருப்புகளும் தற்போது அங்கே தோன்றத்தொடங்கியுள்ளது.
யாழ்ப்பாணத்தில் இருந்து சுமார் 60 மைல்கள் தொலைவிலும், கொழும்பில் இருந்து 180 மைல்கள் தொலைவிலும் உள்ள இது வன்னிப் பகுதியின் புவியியல் மையத்திற்கு அண்மையில் உள்ளதாலும், போதிய அளவு நிலம் உள்ளதாலும், வன்னியிலுள்ள பல நகரங்களுடனும், யாழ்ப்பாணக் குடாநாட்டுடனும், தென்னிலங்கையின் முக்கியமான நகரங்களுடனும் இலகுவான போக்குவரத்துக்கான கட்டமைப்பு வசதிகளைக் கொண்டிருப்பதாலும், வடமாகாணத்தின் முக்கிய நகரங்களில் ஒன்றாக உருவாகக்கூடிய வாய்ப்புகள் இவ்விடத்துக்கு உண்டு எனச் சிலர் கருதுகிறார்கள்.
இருபதாம் நூற்றாண்டின் எண்பதுகளுக்குப் பின்னர் தீவிரமடைந்த இன முரண்பாடுகளின் காரணமாக இடம்பெற்ற உள்நாட்டுப் போர்களினால் மிகவும் பாதிப்படைந்த இடங்களுள் இதுவும் ஒன்று.
மேற்கோள்கள்
பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும் பகுப்பு:இலங்கையில் உள்ள குளங்கள்
ஏ. கலாநிதி
'''ஏ. கலாநிதி''' (A. Kalanithi, இறப்பு: 18 செப்டம்பர், 2020) ஓர் இந்திய அரசியல்வாதியும், முன்னாள் இந்திய நாடாளுமன்ற உறுப்பினரும் ஆவார். இவர் 1980 மற்றும் 1984 தேர்தல்களில் மத்திய சென்னை தொகுதியிலிருந்து, திராவிட முன்னேற்ற கழக வேட்பாளராக போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.
ஆதாரங்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள் பகுப்பு:2020 இறப்புகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள் பகுப்பு:நாடாளுமன்ற தி. மு. க. உறுப்பினர்கள் பகுப்பு:தமிழக அரசியல்வாதிகள்
திரும்பூண்டி ஊராட்சி
திரும்பூண்டி ஊராட்சி (Thirumpoondi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள அனக்காவூர் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1499 ஆகும். இவர்களில் பெண்கள் 728 பேரும் ஆண்கள் 771 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பவா செல்லத்துரை
பவா செல்லத்துரை (Bava Chelladurai) என்பவர் ஒரு தமிழ்ச் சிறுகதை எழுத்தாளரும், பதிப்பாசிரியரும் ஆவார். இவர் மொழிபெயர்ப்பாளர், நடிகர், கதைசொல்லி என பன்முகம் கொண்டவர்.
குடும்பம்
இவரது சொந்த ஊர் திருவண்ணாமலை ஆகும். திருவண்ணாமலை சாரோன் போர்டிங் பள்ளியில் கலை இலக்கிய மாநாடு நடைபெற்றது. அங்கு கே. வி.ஷைலஜா என்ற பெண்ணைச் சந்தித்தார். இருவரும் திருமணம் செய்து கொண்டனர்.‌ கே. வி. ஷைலஜா ஒரு மொழிபெயர்ப்பாளராக உள்ளார். இவரது மனைவியின் அக்கா கே. வி. ஜெயஸ்ரீ, சிறந்த தமிழ் மொழிபெயர்ப்புகான சாகித்திய அகாதமி விருது பெற்றவர்.
நட்சத்திரங்கள் ஒளிந்துகொள்ளும் கருவறை
ஜனவரி 2008 இல் நட்சத்திரங்கள் ஒளிந்துகொள்ளும் கருவறை என்ற சிறுகதைத் தொகுதி வெளிவந்துள்ளது. இதனை வம்சி பதிப்பகம் வெளியிட்டுள்ளது.
நீர் மற்றும் கோழி
நீர் மற்றும் கோழி என்பது வம்சி பதிப்பகம் வெளியிட்ட நூலாகும். இதில் பவா செல்லத்துரையின் கரு சிறுகதைகள் இடம்பெற்றுள்ளன.
மொழிபெயர்ப்புகள்
மலையாள எழுத்தாளர் பால் சாக்கரியாவின் கதை தேன் என்ற பெயரில் சிறு நூலாக வெளியிடப்பட்டது. இதனை பவா செல்லத்துரை மொழிபெயர்த்துள்ளார். வம்சி பதிப்பகம் வெளியிட்டுள்ளது.
திரைத்துரையில் நடிகராக
ராஜூ முருகன் இயக்கிய ஜோக்கர் திரைப்பட்டத்தில் நடித்துள்ளார். இத்திரைப்படம் 2016 இல் வெளிவந்தது.
மிஷ்கின் இயக்கிய சைக்கோ திரைபடத்தில் (2020) நடித்துள்ளார்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:திருவண்ணாமலை மாவட்ட நபர்கள் பகுப்பு:வாழும் நபர்கள்
1740கள்
1740கள் என்றழைக்கப்படும் பத்தாண்டு காலம் 1740ஆம் ஆண்டு துவங்கி 1749-இல் முடிவடைந்தது.
தமிழ்நாட்டின் தட்பவெப்பநிலை
வரலாறு
தமிழகத்தின் காலநிலை இங்கு பெய்யும் மழையளவு மற்றும் வெப்பத்தைப் பொறுத்து வேறுபடுகிறது. கோப்பன் காலநிலை வகைப்பாட்டின் கீழ் தமிழ்நாட்டின் பெரும்பகுதி வெப்பமண்டல சவன்னா காலநிலையின் கீழ் (AW) வருகிறது. மேலும் மாநிலத்தின் ஒரு சிறிய பகுதி ஈரப்பதமான வெப்பமண்டல காலநிலையின் கீழ் வருகிறது; வறண்ட ஈரப்பதம் முதல் அரை வறண்ட வெப்பநிலை வரை மாநிலத்தின் காலநிலை இருக்கிறது. தோர்த்வைட் மற்றும் மாதரின் அணுகுமுறையின்படி, , மாநிலத்தின் காலநிலை "அரை வறண்ட கோடை" [24 * f] என வகைப்படுத்தப்பட்டுள்ளது.
பருவங்கள்
தமிழ்நாட்டின் பருவகாலங்கள் தட்பவெப்பநிலையின் அடிப்படையில் நன்காகப் பிரிக்கப்படுகின்றன. தமிழ்நாட்டின் கோடைக்காலம், மார்ச், ஏப்ரல் மற்றும் மே மாதங்களில் ஏற்படுகிறது. மாநிலம் முழுவதும் கடுமையான வெப்பம் மற்றும் மழையால் வகைப்படுத்தப்படுகிறது.
குளிர்காலம்
குளிர்காலம் டிசம்பர் தொடக்கத்தில் தொடங்கி மார்ச் நடுப்பகுதியில் முடிவடைகிறது. குளிர்கால தட்பவெப்பநிலை இனிமையானதாக உள்ளது. இக்காலங்களில், பகல் பொழுது, பிரகாசமாகவும், வெயிலாகவும் இருக்கும். சூரிய ஒளி மிகவும் வெப்பமாக இருக்காது. சூரியன் மறைந்தவுடன் வெப்பநிலை வீழ்ச்சியடைந்து, பகலின் வெப்பம் குளிர்ந்த காலநிலைக்கு இடமளிக்கிறது.
மழைக்காலம்
மாநிலத்தில் மூன்று வெவ்வேறு மழைக்காலங்கள் உள்ளன:
மேம்பட்ட மழை; மழைக்காலத்தின் பின்னடைவின் போது (அக்டோபர்-நவம்பர்) அந்தமான் தீவுகளின் சுற்றுப்புறத்தில் வெளிவரும் வெப்பமண்டல சூறாவளிகளில் இருந்து வரும் மழை;
வடகிழக்கு பருவமழை; அக்டோபர் முதல் டிசம்பர் மாதங்கள் வரை மத்தியதரைக் கடலில் பகுதிலிருந்து வெளிப்படும் வெப்பமண்டலக் காற்றுகளால் மேற்கிருந்து ஆதிக்கம் செலுத்தும் மழையாகும்
மூன்றாவதாக தென்மேற்கு பருவமழை; இது தமிழ்நாட்டின் வேலூர், ஜவ்வாது மற்றும் ஏலகிரி மலைத்தொடர்களில் முக்கிய பங்கு வகிக்கிறது. இது சென்னைக்கு மழையை கொண்டு வர அதிக தீவிர மழை மேகங்களை உருவாக்குகிறது.
மழையற்ற வறண்ட காலம் என்பது பிப்ரவரி முதல் சூன் தொடக்கம் வரை இருக்கும். வடக்கு அரைக்கோளத்தை நோக்கி வீசும் தென்மேற்கு காற்று காரணமாக மழைக்காலங்களில் தமிழ்நாடு மழை பெய்கிறது. வடகிழக்கு காற்று காரணமாக குளிர்காலத்தில் தமிழ்நாட்டில் மழை பெய்யும். மாநிலத்தின் சாதாரணமாக ஆண்டு மழையளவு சுமார் 945 மிமீ (37.2  இல்) ஆகும். இதில் 48% வடகிழக்கு பருவமழை வழியாகவும், 32% தென்மேற்கு பருவமழை வழியாகவும் பெய்கிறது. மாநிலமானது அதன் நீர்வளங்களை புதுப்பிக்க, மழையை முழுவதுமாக சார்ந்து இருப்பதால், பருவமழை தோல்விகள் கடுமையான நீர் பற்றாக்குறை மற்றும் கடுமையான வறட்சிக்கு வழிவகுக்கிறது.
தமிழகம் ஏழு வேளாண்-காலநிலை மண்டலங்களாக வகைப்படுத்தப் பட்டுள்ளது: வடகிழக்கு, வடமேற்கு, மேற்கு, தெற்கு, அதிக மழை, அதிக உயரமுள்ள மலைப்பாங்கான மற்றும் காவிரி டெல்டா (மிகவும் வளமான விவசாய மண்டலம்).
வெள்ளம்
2015 தென்னிந்தியாவில் வெள்ளப்பெருக்கு (பெரும்பாலும் பாதிக்கப்பட்ட பகுதிகளான சென்னை, காஞ்சிபுரம் மற்றும் கடலூர்) நவம்பர் மாதத்தில், சென்னை 1,049 மிமீ மழை பெய்தது. நவம்பர் 1918ம் ஆண்டிற்கு பிறகு (1,088மிமீ) பெய்த கனமழையாக, இந்த மழைப்பொழிவு பதிவு செய்யப்பட்டது. சென்னை நகரில் ஏற்பட்ட இந்த வெள்ளப்பெருக்கு ஒரு நூற்றாண்டில் மிக மோசமானதாக விவரிக்கப்பட்டது.
சூறாவளிகள்
தமிழ்நாட்டில் பாதிப்பை ஏற்படுத்திய ஒரு சில புயல்கள்
மாசு
கரையோர வள மையத்தின் அறிக்கையின்படி, எண்ணூரில் உள்ள தொழில்துறை பகுதிகளின் காற்றின் தரம், அதே போல் போயஸ் தோட்டம் மற்றும் படகு சங்கம் ஆகியவை சுற்றுச்சூழல் அமைச்சகத்தால் நிர்ணயிக்கப்பட்ட தரங்களுக்கு மேல் உள்ளன.
இந்த மையம் 2016 இல் அவர்களின் காற்றின் தர ஆய்வின் ஒரு பகுதியாக வடக்கு சென்னை மற்றும் சென்னை நகரங்களில் மற்றும் அதைச் சுற்றியுள்ள பதினொரு காற்று மாதிரிகளை எடுத்தது. குறைந்த அளவிலான காற்று மாதிரியில் பொருத்தப்பட்ட வடிப்பான்களைப் பயன்படுத்தி 24 மணி நேர மாதிரிகள் எடுக்கப்பட்டு PM 2.5 க்கு பகுப்பாய்வு செய்யப்பட்டது (பங்கேற்பு விஷயம் அல்லது தூசி 2.5 மைக்ரோமீட்டருக்கும் குறைவாக). பி.எம் 2.5 மாசுபாட்டின் முக்கிய ஆவணப்படுத்தப்பட்ட ஆதாரங்கள் ஆட்டோமொபைல் வெளியேற்றம், நிலக்கரி எரித்தல், குப்பை மற்றும் நிலப்பரப்பை எரித்தல், உலோகங்களை கரைத்தல்.
ஆச்சரியப்படும் விதமாக, 11 காற்று மாதிரிகளில் 10 சுற்றுச்சூழல், வன மற்றும் காலநிலை மாற்ற அமைச்சகம் பரிந்துரைத்ததை விட 1.4 முதல் 3.7 மடங்கு அதிகம். என்னூரில் உள்ள நல்லதானீர் ஒடாய் குப்பமின் காற்றின் தரம் ஒரு கன மீட்டர் காற்றில் 220 மைக்ரோகிராம் கொண்ட மிக உயர்ந்ததாகும்.
என்னூரில் இருந்து பிற பகுதிகளில் 156 ug / m3 உடன் மணாலி, 156 உடன் சிவன்படைவீதி குப்பம் ஆகியவை அடங்கும். 90 ug / m3 மற்றும் 154.90 ug / m3 உடன் கொடுங்கையூர் ஆகியவை அனைத்தும் அமெரிக்க சுற்றுச்சூழல் பாதுகாப்பு அமைப்பின் கூற்றுப்படி மிகவும் ஆரோக்கியமற்றதாக கருதப்படுகின்றன.
குறிப்புகள்
பகுப்பு:தமிழ்நாடு
கொசூர் ஜக்காளம்மன் கோயில்
கொசூர் ஜக்காளம்மன் கோயில் தமிழ்நாட்டில் கரூர் மாவட்டம், கொசூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வளைதடிப் பந்தாட்ட உலகத் தொடர்
வளைதடிப் பந்தாட்ட உலகத் தொடர் (World Series Hockey, WSH) இந்தியாவில்  நடத்தப்படும் தொழில்முறை வளைதடிப் பந்தாட்ட கூட்டிணைவு போட்டியாகும். இதனை இந்திய வளைதடிப்பந்தாட்டக் கூட்டமைப்பும் நிம்பசு இசுபோர்ட்சும் இணைந்து நடத்துகின்றன. இந்தியாவில் வளைதடிப் பந்தாட்டத்திற்கான ஆர்வத்தை தூண்டுவதே இதன் குறிக்கோளாகும். உரிமை வழங்கப்பட்ட எட்டு அணிகள் இதில் பங்கேற்கின்றன. இந்திய தேசிய அணியிலிருந்தும் வெளிநாட்டு அணிகளிலிருந்தும் விளையாட்டு வீரர்கள் இந்த அணிகளில் விளையாடுகின்றனர். பன்னாட்டு வளைதடிப் பந்தாட்ட கூட்டமைப்பில் உறுப்பினராகவுள்ள ஆத்திரேலியாவின் டென்னிசு மெரெடித் இதன் தொழினுட்ப இயக்குநராக உள்ளார். இந்தப் போட்டிக்கு தற்போது வட்டகை தயாரிப்பாளர்களான பிரிட்ச்சுச்டோன் புரவணைப்பைத் தருவதால் இந்தப் போட்டி அலுவல்முறையில் பிரிட்ச்சுச்டோன் வளைதடிப்பந்தாட்ட உலகத் தொடர் என்றழைக்கப்படுகின்றது.
2012ஆம் ஆண்டு நடந்த துவக்கப் போட்டியில் சேர்-இ-பஞ்சாப் கோப்பையை வென்றது; இறுதியாட்டத்தில் பஞ்சாப் அணி புனே இசுட்ரைக்கர்சு அணியை 5-2 கோல்கணக்கில் வென்றது. கூகுளிலும் யூடியூப்பிலும் போட்டியின் அனைத்து ஆட்டங்களையும் நேரடி ஒளிப்பாய்ச்சிய (live stream) முதல் வளைதடிப் பந்தாட்ட போட்டியாக இது அமைந்தது. இதன் இரண்டாம் பருவம் திசம்பர் 15,  2012 முதல் சனவரி 20,  2013 வரை நடந்தது.
மேற்சான்றுகள்
பகுப்பு:வளைதடிப் பந்தாட்ட போட்டிகள் பகுப்பு:இந்தியாவில் விளையாட்டு
பாகலஅள்ளி
பாகலஅள்ளி (Pagalahalli) என்பது இந்திய ஒன்றியம், தமிழ்நாட்டின், தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு   உட்பட்ட  ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், நல்லம்பள்ளியில் இருந்து 5 கிலோ மீட்டர் தொலைவிலும், மாநில தலைநகரான சென்னையிலிருந்து 303 கிலோமீட்டர் தொலைவிலும் அமைந்துள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 1827 குடும்பங்கள் வசிக்கின்றன. கிராமத்தின் மொத்த மக்கள் தொகையானது 7002 ஆகும். இதில் பெண்களின் எண்ணிக்கை 3429 என்றும், ஆண்களின் எண்ணிக்கை 3587 என்றும் உள்ளது. கிராமத்தின் மொத்த எழுத்தறிவு விகிதம் 61.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
விசார்ட்ஸ் ஆப் வேவர்லி ப்ளேஸ்
விசார்ட்ஸ் ஆப் வேவர்லி ப்ளேஸ்  என்பது எம்மி விருது வெற்றி பெற்ற,டிஸ்னி சேனலிற்கு உரித்தான தொடர் ஆகும். டிஸ்னி சேனலில் இது அக்டோபர் 12, 2007 அன்று முதன்முறை ஒளிபரப்பானது. சிறந்த குழந்தைகள் நிகழ்ச்சிக்கான 2009 ஆம் ஆண்டின் எம்மி விருதை இதுவென்றது.[2] இந்தத் தொடரை டோடு ஜே. கிரின்வால்டு உருவாக்கினார். மேலும் இதில் மந்திர சக்திகளுடன் உள்ள மூன்று உடன்பிறந்தவர்களாக [4] செலினா கோம்ஸ், டேவிட் ஹென்ரி மற்றும் ஜேக் டி. ஆஸ்டின் ஆகியோர் நடித்திருந்தனர். 2009 ஆம் ஆண்டு சூலை மாதத்தில் இதன் மூன்றாவது பருவத்திற்காக உயர் வரைவில் இத்தொடரின் படப்பிடிப்பு ஆரம்பித்தது.[5]
பின்னணி
விசார்ட்ஸ் ஆப் வேவர்லி ப்ளேஸ், அலெக்ஸ் (செலினா கோமஸ்), அவரது இளைய சகோதரர் மேக்ஸ் (ஜேக் டி. ஆஸ்டின்) மற்றும் அவர்களது மூத்த சகோதர் ஜஸ்டின் (டேவிட் ஹென்ரி) ஆகியோரைக் கொண்ட ரூசோ குடும்பத்தை மையப்படுத்தி அமைக்கப்பட்டுள்ளது. அலெக்ஸின் நெருங்கிய நண்பரான ஹார்ப்பரும் (ஜெனிபர் ஸ்டோன்) இக்கதைக் கருவில் இடம்பெறுகிறார். இந்த மூன்று ரூசோ உடன்பிறந்தவர்களும் மந்திரக்கலையில் பயிற்சி பெற்றவர்கள். மேலும் இவர்கள் அவர்களது இத்தாலிய-அமெரிக்கத் தந்தையும் முன்னாள் மந்திரவாதியுமான ஜெர்ரி (டேவிட் டெலூயிஸ்) மற்றும் மெக்சிக்கன்-அமெரிக்கன் தாயார் தெரசாவுடன் (மரியா கானல்ஸ் பெரெரா) வாழ்கின்றனர். இந்த உடன்பிறந்தவர்கள் அவர்களுக்கு மந்திரம் தெரியுமென்ற மருமத்தைப் பாதுகாக்க வேண்டும்.
மேற்பார்வையில்லாமல் மந்திரக்கலையைப் பயன்படுத்துவதற்கு குழந்தைகள் அனுமதிக்கப்படுவதில்லை. மேலும் குடும்பத்தில் ஒருவர் மட்டுமே அவர்களது மந்திரக்கலைத் திறனை வயது வந்தப் பிறகும் தக்கவைத்துக் கொள்ளமுடியும். ஒரு மந்திரக்கலைப் போட்டியின் மூலம் இது வரையறுக்கப்படுகிறது. பொதுவான எபிசோடுகள், பிரச்சினையைத் தீர்ப்பதற்கு மந்திரக்கலையைப் பயன்படுத்தும் அலெக்ஸ் மற்றும் ஜஸ்டின்னை சுற்றியே பிண்ணப்பட்டிருந்தது. மேலும் அவர்கள் தொடங்கியதை விட அதிகமான பிரச்சினைகளுடன் நிறைவு செய்வர்.
தயாரிப்பு
இத்தொடரை டோட் ஜெ. கிரீன்வால்டு உருவாக்கி, செயற்குழுத் தயாரிப்பாளராகவும் இருந்தார். இவர் ஹன்னா மோண்டா வின் முதல் பருவத்தின் போது எழுத்தாளர் மற்றும் ஆலோசனைத் தயாரிப்பாளராக பணிபுரிந்த பிறகு நிகழ்ச்சியை உருவாக்கத் தொடங்கினார். இட்'ஸ் எ லாஃப் புரொடக்சன்ஸ் மற்றும் டிஸ்னி சேனல் ஒரிஜினல் புரொடக்சன்ஸ் மூலம் இந்நிகழ்ச்சி தயாரிக்கப்பட்டது. இதன் கருப்பொருள் பாடலானது ஜான் அடேர் மற்றும் ஸ்டீவ் ஹாம்டனால் எழுதப்பட்டது. இது டெக்னோ-பாப் பாணியிலானப் பாடலாகும். மேலும் செலினா கோம்ஸ் அதில் நடித்திருந்தார். கலிபோர்னியாவின் ஹாலிவுட்டில் உள்ள ஹாலிவுட் சென்டர் ஸ்டுடியோஸில் இத்தொடர் படமாக்கப்பட்டது. இது முக்கியப் பாத்திரங்களாக ஒரு கலவையான குடும்பம் அல்லது லத்தின் குடும்பத்தைக் கொண்டிருந்த டிஸ்னி சேனலின் முதல் நிகழ்ச்சியாக இருந்தது.
DVD வெளியீடுகள்
செப்டம்பர் 10, 2009 அன்று ஜெர்மனியின் நிகழ்ச்சியின் முழுமையான முதல் பருவம் வெளியானது மற்றும் பிரான்சில் 03 மார்ச் 2010 அன்று வெளியாக இருக்கிறது.[16] அக்டோபர் 5, 2009 அன்று ஐக்கிய இராச்சியம் மற்றும் பிரேசிலில் புத்தகங்களாக நிகழ்ச்சியின் முதல் பருவம் வெளியானது.[17] மார்ச் 3, 2010 அன்று ஆஸ்திரேலியாவில் பருவம் 1, பகுதி 1 வெளியாக இருக்கிறது.
வெளியீடு
அக்டோபர் 12, 2007 அன்று டிஸ்னி சேனலில் இந்நிகழ்ச்சி தொடங்கப்பட்டது. பிப்ரவரி 2009 அன்று "ஹெல்பிங் ஹேண்ட்" எபிசோடானது, 4.5 மில்லியன் பார்வையாளர்களுடன், மாலை 7:00 (கிழக்குதிசை நேரம்) மணிக்கு ஒளிபரப்பப்பட்டு அதிகப்படியான ரசிகர்களைப் பெற்று டிஸ்னி சேனலின் முந்தைய சாதனையை முறியடித்தது.[29] 2009 ஆண்டு ஜூலை மாதத்தில் 6 மில்லியன் பார்வையாளர்களுடன், அதிகமான ரசிகர்கள் பார்த்த எபிசோடாக "பெயிண்ட் பை கமிட்டி" பெயர் பெற்றது. இந்த எபிசோடின் தரவரிசையை நிர்ணயிக்கும் பிரின்சஸ் புரொடக்சன் புரோகிராமிற்கு [30] காட்சிபடுத்தப்பட்ட பிறகு இந்த எபிசோடு ஒளிபரப்பப்பட்டது. இந்நிகழ்ச்சியானது, பின்வரும் நாடுகளில் உள்ள பின்வரும் அலைவரிசைகளில் ஒளிபரப்பப்பட்டது:
புற இணைப்புகள்
பகுப்பு:அமெரிக்க நகைச்சுவை தொலைக்காட்சித் தொடர்கள் பகுப்பு:ஆங்கிலத் தொலைக்காட்சித் தொடர்கள் பகுப்பு:கூகுள் தமிழாக்கம்-ஆங்கில தொலைக்காட்சித் தொடர்கள்
தீபக் தேவ்
தீபக் தேவ்ராஜ் கோமத் (Deepak Devraj Komath) தீபக் தேவ் எனவும் அழைக்கப்படும் இவர் ஒரு இந்திய இசையமைப்பாளர் ஆவார். மலையாளத் திரையுலகில் மிகவும் பிரபலமாக இருக்கிறார். குரானிக் பேச்சுலர், உதயானு தாரம், நரன், புதிய முகம், உருமி, கிராண்ட்மாஸ்டர், பாஸ்கர் த ராஸ்கல் போன்ற படங்களில் இவர் பணியாற்றியுள்ளார்.. இவர், இந்திய ராக் இசைக்குழுவான "மதர்ஜேனி"ன் முன்னாள் உறுப்பினரும் ஆவார்.
ஆரம்ப ஆண்டுகளில்
கேரளாவில் உள்ள தலச்சேரியைச் சேர்ந்த இவர், துபாயில் வளர்ந்தார். அங்குள்ள இந்திய உயர்நிலைப் பள்ளியில் படித்த இவர் சிறுவயதிலிருந்தே இந்திய கர்நாடக இசையைக் கற்றுக்கொண்டார். பின்னர் இவரது ஆர்வம் முக்கியமாக விசைப்பலகைக்கு மாறியது. தூய இருதயக் கல்லூரியில் பட்டதாரி மாணவராக இருந்தபோது, கல்லூரி ராக் இசைக்குழுவின் பின்னணியில் இருந்தார். இது ஒவ்வொரு ஆண்டும் மதிப்புமிக்க கல்லூரி அளவிலான போட்டியான டேலண்ட் டைம் - உட்ஸ்டாக் விருதை வென்றது. நிரலாக்க இசையில் கவனம் செலுத்திய இவர், ஏ. ஆர். ரகுமான், சங்கர் இசான் லாய், சந்தீப் சவுதா, வித்தியாசாகர், அனு மாலிக், கீரவாணி, மணிசர்மா, ஆதேசு சிறீவத்சவ் ஆகியோரிடம் பணியாற்றினார்.
சித்திக் (சித்திக்-லால் புகழ்) இயக்கிய, குரானிக் பேச்சுலர் படத்தின் மூலம் மலையாளத் திரைப்படங்களில் தனது வாழ்க்கையைத் தொடங்கினார்.
சொந்த வாழ்க்கை
இப்போது துபாயில் வசிக்கும் தேவ்ராஜ் கோமத் மற்றும் ஆஷா தேவ் ஆகியோருக்கு தீபக் பிறந்தார். இவருக்கு தீட்சித் தேவ் என்ற ஒரு தம்பி உள்ளார். துபாயின் இந்தியன் உயர்நிலைப் பள்ளியிலும், தேவாராவின் தூய இருதயக் கல்லூரியிலும் கல்வி பயின்றார். 2002 மே 26 மே சுமிதா கிரிஜன் என்பவரை மணந்தார். இந்த தம்பதியினர் இப்போது தங்கள் இரண்டு மகள்களான தேவிகா (பிறப்பு 2003), பல்லவி (பிறப்பு 2006) ஆகியோருடன் எர்ணாகுளத்தில் வசிக்கின்றனர்.
வெளி இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:மலையாளத் திரைப்பட இசையமைப்பாளர்கள் பகுப்பு:இந்தியத் திரைப்பட இசையமைப்பாளர்கள்
டப்பிளின் கருவம்
டப்பிளின் கருவம் (Dublin Core) எனப்படுவது வளங்களை சேமிப்பதற்கும் கணடுபிடிப்பதற்கும் உதவும் மேல்நிலைக் கலைச்சொல் பட்டியல் ஆகும். இதனைப் பயன்படுத்தி பல்வேறு நிகழ்படம், படம், வலைப்பக்கம் போன்ற இணைய வளங்களையும் நூல், பொருள் போன்ற பெளதீக வளங்களையும் விபரிக்க முடியும். டப்பிளின் கருவம் பல்வேறு அனைத்துல சீர்தரங்களால் ஏற்றுக் கொள்ளப்பட்டுள்ளது.
வகை வாரியாக குறிசொற்கள்
ex:myMusic dcterms:contributor gnd:135066719. gnd:135066719 foaf:familyName "Elliott" ; foaf:givenName "Missy" ; foaf:nick "Missy E".
பண்புகள்
• 4
வெளி இணைப்புகள்
பகுப்பு:மீதரவுச் சீர்தரங்கள் பகுப்பு:பட்டியலாக்கம் பகுப்பு:எண்ணிம நூலகங்கள்
அப்பிரம்பட்டு ஊராட்சி
ஆப்பிரம்பட்டு ஊராட்சி (Appirampattu Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 857 ஆகும். இவர்களில் பெண்கள் 399 பேரும் ஆண்கள் 458 பேரும் உள்ளனர்.
குளுவாங் வானூர்தி நிலையம்
குளுவாங் வானூர்தி நிலையம் (ஆங்கிலம்: Kluang Airport மலாய்: Lapangan Terbang Kluang) என்பது மலேசியா, ஜொகூர், குளுவாங் மாவட்டம், குளுவாங் நகரில் அமைந்துள்ள வானூர்தி நிலையம் ஆகும். இந்த நிலையத்தை கேம் மக்கோத்தா (Kem Mahkota) என்றும் அழைப்பது உண்டு.
அப்பிரம்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
குளுவாங் வானூர்தி நிலையம்
தற்போது, ​​குளுவாங் வானூர்தி நிலையத்தில் ஒரு முனையம் (Terminal) மட்டுமே உள்ளது. இந்த நிலையத்தில் திட்டமிடப்பட்ட விமானச் சேவைகள் இல்லை. திட்டமிடப்பட்ட விமானச் சேவைகள் இல்லாததால், குளுவாங் வானூர்தி நிலையத்திற்குச் செல்லும் போது பயணிகள் தங்களின் சொந்த வாகனங்களைப் பயன்படுத்த அனுமதிக்கப் படுகிறார்கள்.
பொது
இந்த வானூர்தி நிலையம் குளுவாங் நகர மையத்தில் இருந்து வடமேற்கே சுமார் 2 கி.மீ. தொலைவில் உள்ளது. தற்போது மலேசிய இராணுவத்தின் 881-ஆவது விமானப் படையினர் பயன்படுத்தி வருகின்றனர்.
அப்பிரம்பட்டு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குளுவாங் வானூர்தி நிலையம்
வரலாறு
1940-ஆம் ஆண்டில் பிரித்தானிய மலாயா இராணுவத்திரால் இந்த வானூர்தி நிலையம் நிறுவப்பட்டது. இரண்டாம் உலகப் போரின் போது ஜப்பானியர்களிடம் வீழ்ந்த பிரித்தானிய மலாயாவின் கடைசி வானூர்தி நிலையம் இதுவாகும்.
அப்பிரம்பட்டு ஊராட்சி
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குளுவாங் வானூர்தி நிலையம்
வரலாறு
சிங்கப்பூரில் இருந்து சுமத்திரா வரையிலான வான்வழித் தாக்குதல்களுக்கு ஜப்பானியப் படைகளால் இந்த வானூர்தி நிலையம் பயன்படுத்தப்பட்டது. 1995-ஆம் ஆண்டில் மலேசிய விமானப் படையின் கட்டுப்பாட்டில் இருந்து மலேசிய இராணுவ விமானப் படைக்கு மாற்றம் செய்யப்பட்டது.
புற இணைப்புகள்
பகுப்பு:மலேசிய வானூர்தி நிலையங்கள் பகுப்பு:மலேசியாவில் போக்குவரத்து
ரவா இட்லி
ரவா இட்லி அல்லது ரவை இட்லி (கன்னடம்:ರವೆ ಇಡ್ಲಿ)  என்பது தென் இந்திய காலை உணவுகளில் மிகவும் பிரசித்தி பெற்றது. இந்த இட்லியானது வழக்கமான புழுங்கல் அரிசி, உளுந்து ஆகியவற்றுடன் கூடுதலாக ரவை அல்லது பாம்பே ரவா கொண்டு செய்யப்படுகிறது.
வரலாறு
கன்னட மொழியில் ரவை இட்லியை சேமோலினா- இட்லி என்று கூறுவார்கள். உடுப்பி உணவகங்களில் வழக்கமாக காணப்படும்.
சான்றுகள்
பகுப்பு:துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:சிற்றுண்டி உணவுகள்
கிசன் மகராஜ்
பண்டிட் கிசன் மகாராஜ் (Pandit Kishan Maharaj) (3 செப்டம்பர் 1923 - 4 மே 2008) இவர் ஓர் இந்திய கைம்முரசுக் கலைஞராவார். மேலும், இந்துஸ்தானி இசையின் பனாரசு கரானாவைச் சேர்ந்தவர்.
ஆரம்பகால வாழ்க்கையும், பின்னணியும்
இவர், வாரணாசியின் கபீர் சௌராவில் தொழில்முறை இசைக்கலைஞர்களின் குடும்பத்தில் பிறந்தார். ஆரம்பத்தில் இவரது தந்தை ஹரி மகாராஜாவால் பாரம்பரிய இசையில் பயிற்சி பெற்றார். இவரது தந்தை இறந்த பிறகு, இவரது மாமா காந்தே மகாராஜாவால் இவருக்கு பயிற்சி மேற்கொள்ளப்பட்டது.
இசை வாழ்க்கை
இவர் தனது பதினொரு வயதில், இசை நிகழ்ச்சிகளில் பங்கேற்கத் தொடங்கினார். சில ஆண்டுகளில், பயாசு கான், ஓம்கார்நாத் தாக்கூர், படே குலாம் அலி கான், பீம்சென் ஜோஷி, ரவிசங்கர், அலி அக்பர் கான், வசந்த் ராய், விலாயத் கான், கிரிஜா தேவி, சித்தாரா தேவி போன்ற பலருடன் மேடையை பகிர்ந்து கொண்டிருந்தார்.
இவருக்கு குறுக்கு தாளங்களை வாசிக்கும் மற்றும் சிக்கலான கணக்கீடுகளை உருவாக்கும் திறன் இருந்தது. குறிப்பாக 'திஹாய்' வடிவங்களில். இவர், எந்த இசைக்கலைஞருடனும் இணைந்து நிகழ்ச்சியினை நிகழ்த்தும் ஒரு பல்துறைதக் கலைஞராவார். அது சித்தார், சரோத், துருபத், தமர் அல்லது நடனத்துடன் கூட இருக்கலாம்.
இவர், தனது தொழில் வாழ்க்கையில் பல தனி இசை நிகழ்ச்சிகளை வழங்கினார், மேலும் சம்பு மகாராஜ், சித்தாரா தேவி, நட்ராஜ் கோபி கிருட்டிணா, பிர்ஜு மகராஜ் போன்ற சில சிறந்த நடனக் கலைஞர்களுடனும் இணைந்து பணியாற்றியுள்ளார்.
இவரது அனைத்து இசையமைப்பிலும், மிருதங்கம் வித்வானான பாலக்காடு ஆர். ரகு அவர்களின் தாள வாத்தியக் க்ச்சேரி தனித்து நின்றது. 1965 ஆம் ஆண்டில் ஐக்கிய இராச்சியத்தில் நடந்த எடின்பர்க் திருவிழா மற்றும் காமன்வெல்த் கலை விழா உட்பட உலகம் முழுவதும் பல மதிப்புமிக்க நிகழ்வுகளில் இவர் விரிவாக சுற்றுப்பயணம் செய்து பங்கேற்றார்.
இவருக்கு 1973இல் பத்மசிறீ விருதும், 2002இல் பத்ம விபூசண்  விருதும் வழங்கப்பட்டது. வாரணாசியைச் சேர்ந்த கைம்முரசு இணைக் கலைஞர் பண்டிட் அனோகே லால் மிசுவின் மருமகள் பீனாதேவி என்பவரை மணந்தார்.
இறப்பு
இவர், 2008 மே 4 அன்று வாரணாசிக்கு அருகிலுள்ள கஜூரியில் தனது 84 வயதில் இறந்தார்.
மேற்கோள்கள்
பகுப்பு:சங்கீத நாடக அகாதமி விருது பெற்றவர்கள் பகுப்பு:தபேலா இசைக் கலைஞர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:2008 இறப்புகள் பகுப்பு:1923 பிறப்புகள்
மங்களநாடு ஊராட்சி
மங்களநாடு ஊராட்சி (Mangalanadu Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அறந்தாங்கி வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1988 ஆகும். இவர்களில் பெண்கள் 999 பேரும் ஆண்கள் 989 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
கிரிகார் மாடு
கிரிகார் மாடு (Kherigarh) என்பது இந்தியாவைச் சேர்ந்த நாட்டு மாட்டு இனமாகும். இவை உத்திரப் பிரதேச மாநிலம் லக்கிம்பூர் கேரி மாவட்டத்தை பூர்வீகமாக‍கக் கொண்டவை. இவை மால்வா மாடுகளுடன் நெருக்கமான உறவைக் கொண்டவை. இந்த மாடுகள் நடுத்தர உழைப்பு வேலைகளுக்குப் பயன்படுத்தப்படுகின்றன.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
சுதா படேல்
சுதா படேல் (Sudha Patel) 1976 இல் பிறந்த இவர் இந்தியாவின் இளைய தேர்ந்தெடுக்கப்பட்ட முதல்பார்வையற்ற கிராமப் பஞ்சாயத்துத் தலைவராவார். குசராத்தின் ஆனந்த் மாவட்டத்தில் சாங்கா கிராமத்தின் பஞ்சாயத்துத் தலைவராக 1995 சூனில் தேர்ந்தெடுக்கப்பட்டார். பட்டேல் உலகின் புகழ்பெற்ற பத்து சிறந்த இளம் நபர்கள் (1997) விருதினைப் பெற்றுள்ளார். மேலும் சிறந்த பெண் பஞ்சாயத்து தலைவரான இந்திய விருது, மற்றும் இந்தியக் குடியரசுத் தலைவரால் ஜெகதீஷ் கே படேல் விருது ஆகியவை இவருக்கு வழங்கப்பட்டது.
ஆரம்ப கால வாழ்க்கை
அகமதாபாத்திலிருந்து 120 கி.மீ தூரத்தில் குசராத்தின் ஆனந்த் மாவட்டத்தில் பெட்லாட் வட்டத்தின் சாங்கா கிராமத்தில் ஒரு விவசாய குடும்பத்தில் படேல் பிறந்தார். இவரது தந்தை முன்பு கிராமப் பஞ்சாயத்துத் தலைவராக இருந்தார். இவரும் இவருடைய சகோதரியும் பிறந்ததிலிருந்து பார்வைக் குறைபாடு உடையவர்களாக இருந்தனர். செல்வத்தின் தெய்வமான லட்சுமியைப் போல அதிர்ஷ்டசாலி என்று சில கிராமவாசிகள் நினைத்ததால், இவர் பிறந்த ஆண்டு ஒரு நல்ல அறுவடை ஏற்பட்டது என்வும், பெற்றோரை சிசுக்கொலையில் இருந்து தடுத்ததால்தான் தான் இன்று உயிரோடு இருப்பதையும் வெளிப்படுத்தியுள்ளார்.
சுதா படேல், இந்தியாவின் குசராத்தின் ஆனந்தில் உள்ள சர்தார் படேல் பல்கலைக்கழகத்தில் சட்டத்தில் பட்டம் பெற்ற முதல் பார்வையற்ற பட்டதாரியாவார். இவரது பாலினம் மற்றும் இவரது மாற்றுத்திறன் காரணமாக, ஒரு கிராமப் பஞ்சாயத்துத் தலைவராக வேண்டும் என்ற விருப்பத்தை வெளிப்படுத்தியபோது முதலில் மறுத்தார். ஆனால் தேர்தலில் வெற்றி பெற்று தனது கிராமத்தின் முதல் பெண் கிராமப் பஞ்சாயத்துத் தலைவரானார்.
தொழில்
கிராமப் பஞ்சாயத்துத் தலைவர் என்பதைத் தவிர, படேல் இப்போது ஆனந்தில் உள்ள ஒரு தனியார் அறக்கட்டளையில் திட்ட ஒருங்கிணைப்பாளராக பணிபுரிகிறார். இது மாற்றுத் திறனாளிக் குழந்தைகளுக்கு உதவுகிறது. பார்வையற்றோருக்கான தேசிய சங்கத்தின் ஆனந்த் கிளையின் கௌரவ பொதுச் செயலாளராகவும், அகமதாபாத்தை தளமாகக் கொண்ட பார்வையற்றோர் மக்கள் சங்கத்தின் உறுப்பினராகவும் உள்ளார்.
கிராமப் பஞ்சாயத்துத் தலைவரார் என்ற முறையில், சுதா உள்கட்டமைப்பு வளர்ச்சியில் கவனம் செலுத்தியுள்ளார். நீர் பற்றாக்குறையை சமாளிக்க நிலத்தடி நீர் மற்றும் நீர் விசையியக்கக் குழாய்கள் மற்றும் பொது மருத்துவமனைகள் ,மாநாட்டு அரங்குகள் போன்றவற்றைக் கட்டுவதன் மூலம் இப்பணிகளை செய்து வருகிறார். கல்வி மற்றொரு முன்னுரிமை; கிராமப் பஞ்சாயத்துத் தலைவராக இருந்த காலத்தில் தொழிலாளர்களின் குழந்தைகளுக்கான பல கணினி வசதி கொண்ட பள்ளிகள் திறக்கப்பட்டுள்ளன. நிறுவனங்களுக்கு ஏரிகளை வாடகைக்கு எடுத்து கிராமத்திற்கு வருமானம் ஈட்டவும் படேல் முக்கிய பங்கு வகித்துள்ளார். இவர் குடும்பக் கட்டுப்பாடு திட்டங்களையும் தொடங்கினார். மேலும் இவர் நடத்தும் அபிவிருத்தித் திட்டங்களுக்காக 10 இலட்சம் இந்திய ரூபாயைத் திரட்டினார்.
படேல் மாற்றுத் திறனாளிகளுக்காக பல திட்டங்களையும் நடத்துகிறார். பெட்லாட் வட்டத்தின் சுமார் 85 கிராமங்களில் புனர்வாழ்வு திட்டங்களை நடத்திய இவர், சுமார் 800 மாற்றுத்திறனாளிகளை பதிவு செய்துள்ளார். பார்வையற்றோர் மற்றும் மனநல குறைபாடுகள் உள்ளவர்களுக்கான இவரது வீட்டுக்கு வீடு மறுவாழ்வு திட்டம் பெற்றோர், குழந்தைகள் மற்றும் பெரியவர்களுக்கு கல்வி மற்றும் புனர்வாழ்வு அணுகுமுறையுடன் பயிற்சி அளித்துள்ளது. மாற்றுத்திறனாளி மாணவர்களை உள்ளடக்கிய கல்விக்கான அரசு வழங்கும் திட்டத்தின் கீழ் கற்பித்திருக்கிறார். மேலும் 80க்கும் மேற்பட்ட பார்வையற்ற குழந்தைகளை பள்ளிகளில் சேர்த்துள்ளார். வருடாந்திர 10ஆம் வகுப்பு மற்றும் 12ஆம் வகுப்புத் தேர்வுகளை எழுதுவதில் பார்வைகுறபாடுடைய மற்றும் மாற்றுத்திறனாளி மாணவர்களுக்கு உதவ சொல்வதை எழுதுபவர்களை ஏற்பாடு செய்வதில் படேலின் பணி பரவலாக பாராட்டப்பட்டது.
கிராம உடற்தகுதியை தனிப்பட்ட நோக்கமாக மாற்றிய படேல், தனது பஞ்சாயத்து மக்களுக்கு யோகா கற்றுக்கொடுக்கிறார்.
அங்கீகாரம்
படேல் தனது பணிக்கு தேசிய மற்றும் சர்வதேச அங்கீகாரத்தைப் பெற்றுள்ளார். 1997 நவம்பர் 18, அன்று, உலகின் இளம் நபருக்கான சர்வதேச ஜூனியர் சேம்பர் விருதை வென்ற இளைய நபர் என்ற பெருமையைப் பெற்றார். அந்த ஆண்டு இவர் சர்வதேச ஜூனியர் சேம்பர் வழங்கிய மிகச்சிறந்த இளம் நபர் விருதையும் பெற்றார். பிலிப்பைன்ஸ் அதிபரால் இவருக்கு இவ்விருது வழங்கப்பட்டது. புதுதில்லியின் சமூக அறிவியல் கழகத்தின் சிறந்த பெண் பஞ்சாயத்து தலைவர் விருதையும், பார்வையற்றோருக்கான தேசிய சங்கத்தின் நீலம் ரங்கா தேசிய விருதையும் பெற்றுள்ளார்.
வெளி இணைப்புகள்
1) Interview on Doordarshan National in 2014: https://www.youtube.com/watch?v=oyCrbtqde7U 2) Featured as #SheInspiresUs by Government of India in 2020: https://twitter.com/DDNational/status/1235814033577480192
பகுப்பு:குசராத்து பகுப்பு:மாற்றுத்திறனாளிகள்
நாடோடி மன்னன் (1958 திரைப்படம்)
நாடோடி மன்னன் 1958 ஆம் ஆண்டு வெளிவந்த தமிழ்த் திரைப்படமாகும். ம. கோ. இராமச்சந்திரன் இயக்கத்தில் வெளிவந்த இத்திரைப்படத்தில் ம. கோ. இராமச்சந்திரன், எம். என். நம்பியார் மற்றும் பலரும் நடித்திருந்தனர். இப்படம் 1 கோடி ரூபாய் வசூலித்து சாதனை படைத்தது.
இப்படத்திற்கு கண்ணதாசன் வசனம் எழுதியிருந்தார்.
விமர்சனம்
7.9.1958ல் ஆனந்த விகடனில் நாடோடி மன்னன் திரைப்படம் பற்றிய விமர்சனம்:- முனுசாமியும் மாணிக்கமும் பேசிக் கொள்கின்றனர்.
வெளி இணைப்புகள்
பகுப்பு:1958 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எம். ஜி. ஆர். நடித்துள்ள திரைப்படங்கள் பகுப்பு:பி. பானுமதி நடித்த திரைப்படங்கள் பகுப்பு:சரோஜாதேவி நடித்த திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள் பகுப்பு:சந்திரபாபு நடித்த திரைப்படங்கள் பகுப்பு:எஸ். எம். சுப்பையா நாயுடு இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:இந்திய சாகச திரைப்படங்கள்
பொற்பந்தல் அனுமீஸ்வரர் கோயில்
பொற்பந்தல் அனுமீஸ்வரர் கோயில் தமிழ்நாட்டில் காஞ்சிபுரம் மாவட்டம், பொற்பந்தல் என்னும் ஊரில் அமைந்துள்ள பெருமாள் கோயிலாகும்.
கோயில் அமைப்பு
இக்கோயிலில் அனுமீஸ்வரர், சுந்தரவல்லி தாயார் சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
எத்தியோப்பியா உள்நாட்டுப் போர் (2020-தற்போது வரை)
• ERAF }} Total civilian casualties are disputed]] ஐக்கிய நாடுகளின் 3 அமைதிப்படையினர் மற்றும் 5 தொண்டு ஊழியர்கள் கொல்லப்பட்டனர். ~2,500,000 பேர் உள்நாட்டிலே இடம் பெயர்ந்தனர். 61,000 பேர் அகதிகளாக ஆக்கப்பட்டனர் 4,500,000 பேர் உணவு, மருத்துவ உதவி எதிர்பார்த்துக் கொண்டுள்ளனர். 20,000 missing படுகொலைகள்:அதிகிராட் படுகொலைகள், அதி ஹக்ரே படுகொலைகள், அக்சும் படுகொலைகள்,பிசோப்பர் படுகொலைகள், டெப்ரே அப்பாய் படுகொலைகள், ஹெக்கிரே செலம் படுகொலைகள், இட்சாட்ஸ் படுகொலைகள், ஹுகுமெரா படுகொலைகள், மாய் கத்ரா படுகொலைகள்,செர்ராவ் படுகொலைகள், சாலாம்பெசா படுகொலைகள் மற்றும் பிற }}